Peter Schiff er en kendt finansiel debattør i [[USA]], hvor han normalt udtrykker et meget pessimistisk syn på [[USA's økonomi]] og den [[amerikanske dollar]], men et optimistisk syn på udviklingen i forskellige [[råvare]]priser og udenlandske [[aktiv]]er. Han blev kendt i bredere kredse, da han korrekt forudsagde det kraftige fald i huspriserne i USA i 2005-07. Senere har Schiff fremsat en lang række andre, ofte dystre, forudsigelser om ikke mindst amerikansk økonomi, der imidlertid sjældent har vist sig at være korrekte. Han er en stor tilhænger af den såkaldte [[østrigske skole]] inden for økonomi, som han blev introduceret til af sin far Irwin. Han omtales som en [[libertarianisme|libertariansk]] [[Republikanisme|republikaner]]. I 2008 var han økonomisk rådgiver for den konservative republikaner [[Ron Paul]] under dennes forsøg på at blive nomineret som republikansk præsidentkandidat. I 2010 forsøgte Peter Schiff selv at blive nomineret som republikansk kandidat til [[Senatet (USA)|Senatet]] i USA for Connecticut, men tabte [[primærvalg]]et til [[Linda McMahon]], som senere igen tabte ved selve senatsvalget til sin [[Demokratiske parti (USA)|demokratiske]] modkandidat Richard Blumenthal.
Levende_personer Filosofi Erhvervsliv